text: Elev anholdt efter trusler om skyderi på skole
  27 september 2018 kl. 09.02
  En 20-årig elev på EUC SYD i Aabenraa blev torsdag morgen anholdt på skolen efter trusler om at skyde navngivne personer på skolen.
  
  
  
  Anholdelsen foregik uden dramatik.
  Lige nu er politiet i gang med at efterforske hændelsen yderligere. Skolen har ikke været evakueret i forbindelse med episoden.
  Den 20-årige var på vej til undervisning sammen med en større gruppe elever og nogle lærere. Han kom op at skændes med en lærer om sit fravær og blev så ophidset, at han truede med at skyde navngivne lærere.
  Politiet oplyser, at den 20-årige ikke havde våben på sig.
  